open-index/open-wikipedia-markdown huggingface dataset:
Յուրի Սկոբով

**Յուրի Գեորգիևիչ Սկոբով** (, ), խորհրդային դահուկորդ, Սապորոյի XI օլիմպիական խաղերի չեմպիոն (4×10 կմ դահուկավազք), 1974 թվականի աշխարհի առաջնության արծաթե մեդալակիր (փոխանցումավազք), ԽՍՀՄ քառաակի չեմպիոն  (15 կմ 1972, 1973, 30 կմ 1972, 4×10 կմ  փոխանցումավազք 1974),
ԽՍՀՄ սպորտի վաստակավոր վարպետ։

## Կենսագրություն
Յուրի Սկոբովը ծնվել է 1949 թվականի մարտի 13-ին Բրյանսկի շրջանի Կլիմով քաղաքում։ 1953 թվականին ընտանիքը տեղափոխվել է Կիրովի մարզի Օմուտնինսկ քաղաք։ Յուրի Սկոբովի հայրը եղել է որսորդ, յոթ տարեկանից որդուն իր հետ տարել է տայգա, որն էլ արշավների ժամանակ հմտացել է։ Օմուտնինսկի դպրոցի ուսուցիչ Վլադիմիր Իվանովիչ Դոկուչաևը նկատել է դահուկավազքի հանդեպ Յուրիի ընդունակությունները և խորհուրդ է տվել նրան լրջորեն զբաղվել սպորտով։ Ուսուցչի առաջարկով նա ընդունվել է մանկապատանեկան մարզադպրոց, որտեղ մարզվել է Գենադի Իվանովիչ Բաբաիլովի մոտ և 15 տարեկանում դարձել է Կիրովի մարզի չեմպիոն։ Ավարտել է Կիրովի անվան մանկավարժական ինստիտուտը։

1969 թվականի Եվրոպայի պատանեկան առաջնությունում դահուկորդը 10 կմ անհատական մրցավազքում և փոխանցումավազքում նվաճել է երկու ոսկե մեդալ։

1972 թվականի օլիմպիական խաղերում նա 4x10 կմ դահուկավազքում նվաճել է ոսկե մեդալ։ 1974 թվականի աշխարհի առաջնության արծաթե մեդալակիր է, ԽՍՀՄ բազմակի չեմպիոն"

Կյանքի վերջին տարիներին ապրել է Կիրովի մարզի Օմուտնինսկ քաղաքում։

Յուրի Սկոբովը մահացել է 2024 թվականի օգոստոսի 5-ին, 75 տարեկան հասակում։

## Մրցանակներ
* «Աշխատանքային արիության համար» մեդալ (1972 թ․)
* ԽՍՀՄ սպորտի վաստակավոր վարպետ (1972 թ. փետրվար)
* Օմուտնինսկ քաղաքի պատվավոր քաղաքացի (1986 թ.)
* Կիրովի պատվավոր քաղաքացի։

## Ծանոթագրություններ

## Արտաքին հղումներ
* Сайт общества «Спартак»
* Скобов на Олимпийских играх

Կատեգորիա:Դահուկավազորդներ
Կատեգորիա:ԽՍՀՄ օլիմպիական չեմպիոններ
Կատեգորիա:Ռուս դահուկավազորդներ
Կատեգորիա:Ռուս դահուկորդներ
Ջորջ Հերդ

**Ջորջ Հերդ** (, ), շոտլանդացի ֆուտբոլիստ, հարձակվող։

## Կարիերա
### Ակումբային կարիերա
Ջորջ Հերդը ծնվել է 1936 թվականին։ Նա իր կարիերան սկսել է «Հայլենդ» շոտլանդական սիրողական ֆուտբոլային լիգայում, որից հետո տեղափոխվել է Շոտլանդիայի ֆուտբոլային լիգա և 1956 թվականին պայմանագիր կնքել Գլազգոյի «Քուինզ Պարկ» ակումբի հետ։ 1957 թվականին նա  դարձել է «Քլայդ» ակումբի հարձակվող, որտեղ իր առաջին մրցաշրջանում նա շահել է Շոտլանդիայի գավաթը։ «Քլայդում» ֆուտբոլիստը հանդես է եկել մինչև 1961 թվականը և 111 խաղում դարձել 20 գոլի հեղինակ։ 1961 թվականին նա տեղափոխվել է «Սանդերլենդ» ակումբ, որտեղ 278 խաղում դարձել է 47 գոլի հեղինակ։ 1969 թվականին նա դարձել է ակումբի մարզիչ։ Հետագայում նա 15 խաղ է խաղացել «Հարթլպուլ Յունայթեդ» ակումբում, սակայն գոլի հեղինակ չի դարձել։
### Ազգային հավաքականում
1958 թվականին դարձել է Շոտլանդիայի ֆուտբոլի ազգային հավաքականի անդամ։ Ընդհանուր առմամբ նա ազգային հավաքականի կազմում անցկացրել է 5 հանդիպում և դարձել մեկ գոլի հեղինակ։

## Մահ
Ջորջ Հերդը մահացել է 2024 թվականի օգոստոսի 5-ին 88 տարեկան հասակում։

## Ծանոթագրություններ

## Արտաքին հղումներ
* George Herd at Post War English & Scottish Football League A–Z Player's Transfer Database
* George Herd at the Scottish Football Association  
* Clyde FC Hall of Fame profile

 
Կատեգորիա:Սանդերլենդի ֆուտբոլիստներ
Կատեգորիա:Շոտլանդացի ֆուտբոլային մարզիչներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:Քուինս Պարկի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Շոտլանդացի ֆուտբոլիստներ
Կատեգորիա:Ֆուտբոլի հարձակվողներ
Մեթյու Ռիչարդս

**Մեթյու Ռիչարդս** (, ), բրիտանացի լողորդ, կրկնակի օլիմպիական չեմպիոն 4×200 մետր ազատ ոճի էստաֆետում (2020 և 2024), աշխարհի կրկնակի չեմպիոն:

## Կենսագրություն
Ծնվել է 2002 թվականի դեկտեմբերի 17-ին Ամանդա և Սայմոն Ռիչարդսների ընտանիքում։ Հինգ տարեկանում սկսել է լողալ Դրոյթվիչի հանգստի կենտրոնում, ութ տարեկանում միացել է Դրոյթվիչի դելֆինների լողի ակումբին, իսկ տասը տարեկան հասակում տեղափոխվել է Վուսթերի լողի ակումբ: Զբաղվել է այլ մարզաձևերով, ինչպիսիք են ռեգբին և թաեքվոնդոն, սակայն հրաժարվել է դրանցից, որպեսզի կենտրոնանա լողի վրա։  Եղել է եպիսկոպոս Պերունի անգլիկան եկեղեցու ուսանող։ 

Չնայած Ռիչարդսը ծնվել է Անգլիայում, նա ներկայացնում էր Ուելսը, քանի որ հայրը ծնվել է այնտեղ: Նա գերազանցել է Ուելսի ռեկորդները 100 և 200 մետր ազատ ոճերում: 2019 թվականին Կազանում կայացած լողի Եվրոպայի պատանիների առաջնությունում դարձել է պատանիների չեմպիոն 100 մ ազատ ոճում:

Մասնակցել է 100 մետր ազատ ոճի տղամարդկանց մրցումներին 2020 թվականին Բուդապեշտում (Հունգարիա) կայացած ջրային մարզաձևերի Եվրոպայի առաջնությունում և թիմի կազմում երկու արծաթ է նվաճել 4×100 մետր ազատ ոճի և 4 × 200 մետր ազատ ոճի տղամարդկանց էստաֆետներում։  Նա նաև եղել է էստաֆետային թիմում, որը ոսկի է նվաճել 4×100 մետր խառը ազատ ոճում, չնայած Ռիչարդսը չի մասնակցել եզրափակչին:

## Տոկիոյի Օլիմպիական խաղեր
2020 թվականի Տոկիոյի Օլիմպիական խաղերում մասնակցել է 4×200 մետր ազատ ոճի տղամարդկանց էստաֆետին Ջեյմս Գայի, Դանկան Սքոթի և Թոմ Դինի հետ միասին։  Երրորդ փուլը լողալով անցել է 1 րոպե 45,01 վայրկյանում, և այդ արդյունքն օգնել է թիմին ոսկի նվաճել 6 րոպե 58,58 վայրկյան ընդհանուր արդյունքով: Դա դարձել է 1908 թվականից ի վեր Օլիմպիական խաղերում 4х200 մետր ազատ ոճի էստաֆետում Մեծ Բրիտանիայի առաջին ոսկին։

## Փարիզի Օլիմպիական խաղեր
2024 թվականի Ամառային օլիմպիական խաղերում, որը տեղի է ունեցել Փարիզում, Ռիչարդսը 200 մետր ազատ ոճի որակավորման փուլում եղել է 7-րդը: Այնուամենայնիվ, եզրափակչում Ռիչարդսը զիջել է միայն  Դեյվիդ Պոպովիչին ընդամենը 0,02 վայրկյանով և զբաղեցրել երկրորդ տեղը: Տղամարդկանց 4×200 մետր ազատ ոճի էստաֆետում եզրափակիչ են անցել նույն չորս բրիտանացի լողորդները, որոնք Տոկիոյի Օլիմպիական խաղերում հաղթել էւն նույն մրցույթում Ջեյմս Գայը, Դանկան Սքոթը, Թոմ Դինը և Ռիչարդսը:  Նրանք 6 րոպե 59,43 վայրկյան ժամանակով հաղթել են էստաֆետը և դարձել առաջին թիմը, որը հաջողությամբ պաշտպանել է օլիմպիական տիտղոսը լողի էստաֆետում նույն չորս լողորդների հետ: Նրանք նաև բրիտանական առաջին թիմն են, որը պաշտպանել Է օլիմպիական տիտղոսը լողի կամ աթլետիկայի էստաֆետում:

## Ծանոթագրություններ

 
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի բրիտանացիներ
Կատեգորիա:Բրիտանացի լողորդներ
Չեն Մեն

**Չեն Մեն** (, ), չինացի մարզուհի, սեղանի թենիսի խաղացող, եռակի օլիմպիական չեմպիոն, բազմակի չեմպիոն և աշխարհի առաջնությունների մրցանակակիր: 2011 թվականի պատանիների աշխարհի առաջնության բացարձակ չեմպիոն, որտեղ Չեն Մենը նվաճել է 4 ոսկե մեդալ՝ թիմային, մենախաղ, զուգախաղ և խառը կարգերում:

## Սպորտային կարիերա
Չեն Մենը աջլիկ է, խաղում է հարձակողական ոճով՝ օգտագործելով եվրոպական ըմբռնումը: 

Չեն Մենը խաղացել է չինաստանի Սուպերլիգայում «Shandong Luneng» ակումբում, 2016 թվականից հանդես է գալիս Շենժենի թիմում:

2012 թվականին Չեն Մենը հաղթել է «2012 ITTF World Tour»-ի մենախաղի երկու փուլերում՝ Դոհայում և Սուչժոուում:  

2013 թվականին Չեն Մենը հաղթել է «2013 ITTF World Tour»-ի երկու փուլերում Ստոկհոլմում և Սուչժոուում: 

2015 թվականին Չեն Մենը հաղթել է Կոբեի «2015 ITTF World Tour»-ի մենախաղի փուլում:

2017 թվականին Չեն Մենը հաղթել է «2017 ITTF World Tour»-ի մենախաղի երեք փուլերում և դարձել է Աստանայի «ITTF World Tour Grand Finals»-ի հաղթող երկու կարգում՝ զուգախաղ Չժու Յուլինի հետ և մենախաղ: 

2018 թվականի հունվարին Չեն Մենը գլխավորել է համաշխարհային վարկանիշը: 

2018 թվականին Չեն Մենը հաղթել է Ավստրիայի «2018 ITTF World Tour» պլատինե փուլում և Ինչոնում (Կորեա) կայացած «ITTF World Tour Grand Finals» եզրափակիչ մրցաշարում:

2019 թվականին Չեն Մենը հաղթել Է «2019 ITTF World Tour»-ի մենախաղերում Հունգարիայում, Չինաստանում, Կորեայում և Շվեդիայում, այնուհետև «ITTF World Tour Grand Finals»-ը Չժենչժոուում: 

2019 թվականի Բուդապեշտում կայացած աշխարհի առաջնությունում Չեն Մենը նվաճել է արծաթե մեդալ մենախաղում և բրոնզե մեդալ զուգախաղում: 

2020 թվականին Չեն Մենը հաղթել է «2020 ITTF World Tour»-ի մենախաղերում Գերմանիայում և Քաթարում, իսկ կյանքում առաջին անգամ՝ աշխարհի գավաթը (10.11.2020) Վեյխայում (իր հայրենի Շանդոնգ նահանգում): Հարկ է նշել, որ ի սկզբանե Չեն Մենը Չինաստանից հայտավորված չէր աշխարհի գավաթի խաղարկությանը և այնտեղ էր միայն փոխարինման դուրս գալով (Լյու Շիվենի փոխարեն):

## Ծանոթագրություններ

## Արտաքին հղումներ

* Профиль Чэнь Мэн на официальном сайте ITTF
* Динамика изменения мирового рейтинга Чэнь Мэн на официальном сайте ITTF

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Լորա Քոլեթ

**	Լորա Քոլեթ** (, ), բրիտանացի մարզիկ (ձիասպորտ), որը հանդես է գալիս եռամարտում: Կրկնակի օլիմպիական չեմպիոն թիմային իրադարձություններում (2020 և 2024): Բրիտանական կայսրության շքանշանի անդամ (MBE)։

## Կենսագրություն
Իր պատանեկան կարիերայի ընթացքում նվաճել է ինը մեդալ, այդ թվում՝ երեք անհատական ոսկի։ 

Քոլեթը մասնակցել է ձիասպորտի Եվրոպայի երեք առաջնությունների՝ անհատական հաշվարկով։  2011 թվականին Լյումուլենի առաջնությունում կատարել է նորամուտը քրոս-քանթրիում, բայց 2015 թվականի Բլեր Քասլի առաջնությունում *Grand Manoeuvre* ձիով զբաղեցրել է 13-րդ տեղը։  2018 թվականին Քոլեթը դարձել է երկրորդը Լումյուլենի առաջնությունում *Mr Bass* ձիով, սակայն իր առաջին հինգաստղանի հաղթանակը նա տարել է 2020 թվականի հոկտեմբերին, երբ Ֆրանսիայում նվաճել է Pau Horse Trials-ի տիտղոսը *London 52* ձիով։ Մինչ այդ ձին Blenheim Horse Trials-ում դարձել էր չեմպիոն 2018 թվականի ութ և իննամյա ձիերի շարքում, ինչպես նաև հաղթել է Event Rider Masters-ը Chatsworth Horse Trials-ում և CCI4*-L-ը  Boekelo Horse Trials-ում 2019 թվականին։  Բայց 2019 թվականի Եվրոպայի ձիասպորտի առաջնությունում Լումյուլենում նա պարտություն է կրել՝ զբաղեցնելով երրորդ տեղը։

2021 թվականին՝ դժբախտ պատահարից ութ տարի անց, Քոլեթը և London 52-ը ընտրվել են Տոկիոյի 2020 թվականի Ամառային օլիմպիական խաղերին մասնակցելու համար, որոնք հետաձգվել էին COVID-19 համաճարակի պատճառով։  Օլիվեր Թաունենդի և Թոմ Մաքյուենի հետ 	Լորա Քոլեթը թիմային եռամարտում նվաճել է ոսկե մեդալ։  Անհատական մրցությունում Լորա Քոլեթն զբաղեցրել է իններորդ տեղը:

2022 թվականին ձիասպորտի բնագավառում ունեցած վաստակի համար Քոլեթը պարգևատրվել է Բրիտանական կայսրության շքանշանով (MBE)։ 

2022 թվականին Քոլեթը հաղթել է Badminton Horse Trials-ում։  London 52-ի ձիով առաջատարն է եղել սկզբից մինչև վերջ՝ սահմանելով Badminton Horse Trials-ի համար ռեկորդային արդյունք՝ 21,4 միավոր:

2024 թվականի հունիսին նա հաստատվել է որպես Մեծ Բրիտանիայի թիմի անդամ՝ մասնակցելու 2024 թվականի Փարիզի Ամառային օլիմպիական խաղերին։  Նա Ռոզալինդ Քանթերի և Թոմ Մաքյուենի հետ միասին ոսկե մեդալ է նվաճել թիմային մրցաշարում։  Անհատական մրցությունում գրավել է երրորդ տեղը:

### Անձնական կյանք
2013 թվականին՝ ձիուց ընկնելուց հետո, Քոլեթին ստիպված են եղել հինգ անգամ վերակենդանացնել և շտապ տրախեոտոմիա անել․ նա ստացել է ուսի կոտրվածք, կողոսկրերի կոտրվածք, լյարդի պատռվածք և երիկամների վնասվածք։ Բացի այդ, ուսոսկրի մի հատված պոկվել է և արյան միջոցով մտել աջ աչք՝ վնասելով տեսողական նյարդը: Վեց օր եղել է արհեստական կոմայի մեջ։

## Ծանոթագրություններ

 
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բրիտանացի հեծյալներ
Կատեգորիա:Բրիտանացի մարզիկներ
Սոիտի Հասիմոտո

**Սոիտի Հասիմոտո** (, ), ճապոնացի ձյուդոիստ, երրորդ դան, 2024 թվականի ամառային Օլիմպիական խաղերի բրոնզե մեդալակիր, աշխարհի չեմպիոն: Ձյուդոյի 2016 թվականի Ասիայի չեմպիոն: Ճապոնիայի 2022 թվականի չեմպիոն։

## Կենսագրություն
2015-2016 մրցաշրջանում նա հաղթել Է Ճապոնիայի ձյուդոյի առաջնությունում, Ասիայի առաջնությունում և Գվադալախարայի մրցաշարում: Նա չի մասնակցում Ռիո դե Ժանեյրոյի Օլիմպիական խաղերին, քանի որ այս քաշային կարգում Ճապոնիան ներկայացնում էր Սեհեյ Օնոն:

Շատ լավ է ստացվում 2016-2017 թվականը՝ հաղթելով Տոկիոյի Մեծ սաղավարտի մրցաշարում, Փարիզի Մեծ սաղավարտի մրցաշարում, All-Japan Judo առաջնությունում և, վերջապես, 2017 թվականի աշխարհի առաջնությունը Բուդապեշտում։

Բուդապեշտում կայացած աշխարհի 2017 թվականի առաջնությունում նա հաղթում է իր բոլոր մրցակիցներին և նվաճում ոսկե մեդալ: Ճապոնիայի հավաքականի կազմում ևս հաղթում է աշխարհի առաջնությունը:

Բաքվում ընթացող Աշխարհի 2018 թվականի առաջնությունում 73 կգ քաշային կարգի եզրափակչում նա զիջում է չեմպիոն կորեացի ձյուդոիստին և նվաճում արծաթե մեդալ: Ճապոնիայի հավաքականի կազմում նա հասնում է աշխարհի չեմպիոնի տիտղոսին։ 

Հունգարիայի մայրաքաղաք Բուդապեշտում անցկացված 2021 թվականի աշխարհի նախաօլիմպիական առաջնությունում բրոնզե մեդալ է նվաճել մինչև 73 կգ քաշային կարգում՝ երրորդ տեղի համար պայքարում հաղթելով ադրբեջանցի մարզիկ Հիդայաթ Հեյդարովին:

2023 թվականի մայիսին մայրաքաղաք Կաթարում կայացած աշխարհի առաջնությունում ճապոնացի ձյուդոիստը մինչև 73 կգ քաշային կարգում դարձել է բրոնզե մեդալակիր, երրորդ տեղի համար գոտեմարտում հաղթել է ադրբեջանցի մարզիկ Հիդայաթ Հեյդարովին։

2024 թվականի Փարիզի ամառային Օլիմպիական խաղերում Սիթին նվաճեց բրոնզե մեդալ՝ երրորդ տեղի համար գոտեմարտում հաղթելով Կոսովոյի մարզիկ Ակիլ Գյակովին։

## Ծանոթագրություններ

## Արտաքին հղումներ
* Профиль на сайте Международной федерации дзюдо
 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ձյուդոյի աշխարհի չեմպիոններ
Կատեգորիա:Ճապոնացի ձյուդոիստներ
Լաշա Բեքաուրի

**Լաշա Բեքաուրի** (), վրացի ձյուդոյիստ։ 2020 թվականին Տոկիոյում և 2024 թվականին Փարիզում դարձել է օլիմպիական չեմպիոն, 2019 թվականի Նեապոլում ամառային ունիվերսիադայի արծաթե մեդալակիր, 2021 թվականի Լիսաբոնում կայացած Եվրոպայի առաջնության հաղթող։ Դարձել է 2022 և 2023 թվականների աշխարհի առաջնությունների մրցանակակիր։ Ճանաչվել է Վրաստանի առաջնությունների չեմպիոն և կադետների հաղթող, Եվրոպայի և  կադետների աշխարհի չեմպիոն, Եվրոպայի և աշխարհի չեմպիոն պատանիների, Եվրոպայի գավաթի փուլերի հաղթող։

Նա հանդես է գալիս միջին քաշային կարգում (մինչև 90 կիլոգրամ)։

## Կենսագրություն
Լաշա Բեքաուրին ծնվել է 2000 թվականի հուլիսի 26-ին Թբիլիսիում։

Լաշա Բեքաուրիի կնքահայրը ձյուդոյի օլիմպիական չեմպիոն Զուրաբ Զվիադաուրին է։

## Կարիերա
2018 թվականին նա մասնակցել է Նասաուի աշխարհի պատանեկան առաջնությանը, որտեղ մինչև 90 կիլոգրամ քաշային կարգում, որպես կադետների աշխարհի չեմպիոն, հասել է կիսաեզրափակիչ, որտեղ երկու վադզա-արիով հաղթել է սերբ Դարկո Բրասնյովիչին։ Եզրափակչում մրցել է ճապոնացի Սանշիրո Մուրաոյի հետ և մենամարտի 39-րդ վայրկյանին իպոն նետումով հաղթել՝ Վրաստանին բերելով առաջնության առաջին ոսկին։

Նեապոլում կայացած ամառային ունիվերսիադայում մինչև 90 կիլոգրամ քաշային կարգում Բեքաուրին նվաճել է արծաթե մեդալ՝ եզրափակչում պարտվելով ավստրիացի Յոհաննես Պախերին։ 2019 թվականին Լաշա Բեքաուրին ճանաչվել է «տարվա նորեկ» ձյուդոյի միջազգային ֆեդերացիայի կողմից, ինչպես նաև պաշտպանել է իր աշխարհի պատանեկան տիտղոսը Մարաքեշում կայացած մրցաշարում, որտեղ նա թիմային մրցաշարում նվաճել է բրոնզե մեդալ։ Բեքաուրին մասնակցել է Ցինդաոյի Մասթերս մրցաշարին, որտեղ նվաճել է ոսկե մեդալ։

Լիսաբոնում կայացած 2021 թվականի Եվրոպայի առաջնությունում Բեքաուրին դարձել է չեմպիոն՝ եզրափակչում հաղթելով իր հայրենակից Բեկա Գվինիաշվիլիին։ Բուդապեշտում կայացած աշխարհի առաջնությունում խառը թիմի կազմում զբաղեցրել է յոթերորդ տեղը։ Դոհայում կայացած Մաթերս մրցաշարում նա նվաճել է բրոնզե մեդալ։

Տոկիոյի Օլիմպիական խաղերը, որոնք  կորոնավիրուսի պատճառով հետաձգվել էին մինչև 2021 թվականը, Բեքաուրիի առաջին օլիմպիական խաղերն էր իր կարիերայում: Մինչև 90 կիլոգրամ քաշային կարգում նա առաջին ռաունդում հանդիպել է լեհ Պյոտր Կուչերայի հետ և իպոն նետումով հաղթել նրան։ Նույն կերպ նա իր հաջորդ երկու մենամարտերում հաղթանակ է տարել իսրայելցի Լի Կոհմանի և ուզբեկ ձյուդոիստ Դավլաթ Բոբոնովի նկատմամբ։ Ռուս Միխայիլ Իգոլնիկովի դեմ կիսաեզրափակչում վրացի մարզիկը հաղթել է վադզա-արի հնարքի շնորհիվ, նույն կերպ եզրափակչում հաղթել է գերմանացի Էդուարդ Տրիպելին՝ դառնալով օլիմպիական չեմպիոն։ Ոսկի մեդալը Վրաստանի համար առաջինն էր Ճապոնիայի Օլիմպիական խաղերում։

2023 թվականի աշխարհի առաջնությունում, որը տեղի է ունեցել Դոհայում, վրացի մարզիկը նվաճել է արծաթե մեդալ։ Եզրափակչում նա չի կարողացել հաղթել իր հայրենակից Լուկա Մաիսուրաձեին։

2024 թվականին Փարիզում կայացած ամառային Օլիմպիական խաղերում Լաշան նվաճել է ոսկե մեդալ՝ եզրափակիչ գոտեմարտում հաղթելով ճապոնացի մարզիկ Սանշիրո Մուրաոյին։

## Ծանոթագրություններ

 
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի վրացիներ
Կատեգորիա:Ձյուդոյի Եվրոպայի չեմպիոններ
Կատեգորիա:Վրացի ձյուդոիստներ
Օլիվիա Վունշ

**Օլիվիա Վունշ** (, ), ավստրալիացի օլիմպիական լողորդ, մասնակցել է 2024 թվականի ամառային Օլիմպիական խաղերին և ոսկե մեդալ նվաճել 4×100 մետր ազատ ոճի փոխանցումավազքում:

## Կենսագրություն
Վունշը ծնվել է 2006 թվականի մայիսի 31-ին Հյուսիսային Սիդնեյում: Ութ տարեկան հասակում նա առաջին անգամ մասնակցել է լողի նահանգի մրցաշարին, իսկ 2017 թվականին նա շահել է մի քանի ազգային առաջնություններ: 2018 թվականին Վունշը մասնակցել է Ավստրալիայի դպրոցական սպորտի ազգային առաջնությանը և նվաճել յոթ մեդալ: 2019 թվականին կայացած մրցումներում նա օգնել է իր էստաֆետային թիմին նվաճել ոսկե մեդալ, իսկ ինքը՝ 50 մետր ազատ ոճում նվաճել է անհատական մեդալ:

Վունշը երեք արծաթե մեդալ է նվաճել 2021 թվականի պատանիների ազգային մրցումներում և այդ տարի ավելի ուշ որակավորվել է Ավստրալիայի պատանեկան հավաքականի կազմում: Նոր Հարավային Ուելս նահանգի 2022 թվականի միջքաղաքային վազքի տարիքային մրցաշարում նա նվաճել է ինը անհատական ոսկե մեդալ: Այնուհետև նա նվաճել է հինգ մեդալ (երեք արծաթ և երկու բրոնզ) ազգային տարիքային մրցումներում և կրկին որակավորվել է պատանեկան ազգային հավաքականում՝ տեղ զբաղեցնելով պատանեկան Պան-Խաղաղօվկիանոսային առաջնությունում, որտեղ նա մասնակցել է հինգ մրցումների և նվաճել է երեք մեդալ: 2023 թվականի Ջրային սպորտի պատանիների աշխարհի առաջնությունում Վունշը նվաճել է վեց մեդալ, այդ թվում՝ հինգ ոսկե, մինչ նա առաջնության ռեկորդ էր սահմանել 50 մետր ազատ ոճում և մաս էր կազմում էստաֆետային թիմի, որը պատանիների համաշխարհային ռեկորդ էր սահմանել:

Վունշը 2024 թվականին Ավստրալիայի լողի օլիմպիական խաղերում մի քանի անձնական ռեկորդ է սահմանել՝ թույլ տալով նրան որակավորվել 2024 թվականի Ամառային օլիմպիական խաղերի համար: Օլիմպիական խաղերում նա եղել է 4×100 մետր ազատ ոճի փոխանցումավազքում ոսկե մեդալ նվաճած թիմի կազմում:

## Ծանոթագրություններ


## Արտաքին հղումներ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ավստրալիայի օլիմպիական լողորդներ
Կատեգորիա:Ավստրալիացի լողորդներ
Իրինա Գերաշչենկո

**Իրինա Իգորևնա Գերաշչենկո** (, ), ուկրաինացի բարձրացատկորդուհի, 2024 թվականի ամառային Օլիմպիական խաղերի բրոնզե մեդալակիր, 2024 թվականի Եվրոպայի առաջնության բրոնզե մեդալակիր:

## Կենսագրություն և կարիերա
Միջազգային ասպարեզում իր նորամուտը նշել է 2011 թվականին աշխարհի պատանեկան առաջնությունում, որտեղ 1,87 մ արդյունքով զբաղեցրել է երկրորդ տեղը:
ձախից|մինի|240x240փքս|Գերաշչենկոն աթլետիկայի Եվրոպայի 2024 թվականի առաջնությունում
2013 թվականին Ուկրաինայի առաջնությունում դարձել է երկրորդը՝ 1,92 մ արդյունքով: 2014 թվականի Ուկրաինայի չեմպիոն:

2016 թվականին Ռիո դե Ժանեյրոյի Օլիմպիական խաղերում զբաղեցրել է 10-րդ տեղը:

2019 թվականի հունիսի 10-ին հաղթել է Ռելինգեն-Զիրսբուրգում (Գերմանիա) կայացած International Pfingstsportfest մրցաշարում՝ 1,99 մ արդյունքով: 2019 թվականի սեպտեմբերի 10-ին Մինսկում կայացած Եվրոպա - ԱՄՆ հանդիպման ժամանակ զբաղեցրել է երկրորդ տեղը՝ 1,98 մ արդյունքով, զիջելով Յուլիա Լևչենկոյին (2,02 մ): 2020 թվականի Տոկիոյի Օլիմպիական խաղերում 198 սմ արդյունքով զբաղեցրել է չորրորդ տեղը:

2024 թվականի օգոստոսի 4-ին դարձել Է Փարիզի Օլիմպիական խաղերի բրոնզե մեդալակիր:

## Պարգևներ
* Արքայադուստր Օլգայի III աստիճանի շքանշան (2019)

## Հիմնական արդյունքներ

## Ծանոթագրություններ

## Արտաքին հղումներ
* 
* https://www.instagram.com/gerashchenkoi/

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ուկրաինացի աթլետներ
Բան Հյոնգ Ջին

**Բան Հյոնգ Ջին** (, ), հարավկորեացի հրաձիգ մարզուհի։ 2024 թվականի ամառային Օլիմպիական խաղերում նա օլիմպիական ռեկորդ է սահմանել կանանց 10 մետր օդամղիչ հրացանով և նվաճել ոսկե մեդալ։

## Վաղ կյանք
Բանը ծնվել է 2007 թվականին: Մեծանալով Դեգուում՝ նա հաճախել է *Daegu Dongwon Middle School* դպրոց, բայց հրաձգությամբ սկսել է զբաղվել միայն 2021 թվականին՝ մինչ այդ զբաղվելով թեկվոնդոյով: 2021 թվականի հուլիսին մի ընկեր առաջարկել է  նրան ուժերը փորձել դպրոցի հրաձգության թիմում: Նա մտել է թիմ և երկու շաբաթ անց «հասկացել, որ իսկապես որոշակի տաղանդ ունի այդ ասպարեզում»: 2021 թվականին նա դիտել է Տոկիոյի Օլիմպիական խաղերը, բայց, ըստ YNA-ի, «այն ժամանակ նա երբեք չի մտածել, որ ինքն ընդամենը երեք տարի անց կմասնակցի Օլիմպիական խաղերին»:

## Կարիերա
Երկու ամիս անց այն բանից հետո, երբ խումբն առաջին անգամ փորձեց իրեն այս մարզաձևում, նա նվաճեց ոսկե մեդալ Daegu մրցաշարում: 2023 թվականի ապրիլին Բանը, որն այժմ սովորում է Դեգուի ֆիզիկական դաստիարակության ավագ դպրոցում, արծաթե մեդալ է նվաճել օդամղիչ հրացանի հրաձգության աղջիկների ազգային ավագ դպրոցի առաջնությունում: Նույն տարում ավելի ուշ նա մասնակցեց Հրաձգության Ասիայի երիտասարդական առաջնությանը և թիմային պայքարում նվաճեց Արծաթ 2024 թվականին Բանը մասնակցեց Կորեայի օլիմպիական խաղերին ՝ «պարզապես փորձ ձեռք բերելու համար»: Ըստ YNA-ի, «նրա սկզբնական նպատակն էր այս տարի մրցել մի քանի փորձառու հրաձիգների հետ, այնուհետև մրցել ազգային թիմում տեղ զբաղեցնելու համար 2025 թվականի սեզոնի համար»:Այնուամենայնիվ, նա, ի վերջո, անսպասելիորեն հաղթեց մրցումներում և իրավունք ստացավ մասնակցելու 2024 թվականի ամառային Օլիմպիական խաղերին 10 մետր օդային հրացանի հրաձգության խառը մրցումներում և 10 մետր օդային հրացանի հրաձգության անհատական մրցումներում:

Բանը դարձել Է Հարավային Կորեայի 2024 թվականի օլիմպիական հավաքականի ամենաերիտասարդ անդամը։ Օլիմպիադայից առաջ նա մասնակցել է 2024 թվականի ISSF աշխարհի առաջնությանը.Թեև նա զբաղեցրել է 42-րդ տեղը Բաքվի մրցաշարում (Ադրբեջան), այնուհետև մասնակցել է Մյունխենի մրցաշարին (Գերմանիա) և անձնական հաշվարկում արծաթե մեդալ է նվաճել օդամղիչ հրացանից 10 մետր հեռավորության վրա:Օլիմպիական խաղերի որակավորման փուլում անհատական ​​10 մ օդամղիչ հրացանով Բանը սահմանեց բոլոր ժամանակների օլիմպիական ռեկորդը՝ 634,5 միավորով՝ ապահովելով նրան եզրափակիչ փուլի ուղեգիր: Եզրափակչում նա հավասարեցրեց օլիմպիական ռեկորդը և հաղթեց կրակոցից և նվաճեց ոսկի:

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Սպորտային հրաձիգներ
Ուինֆրեդ Յավի

**Ուինֆրեդ Մուտիլ Յավի** (), Քենիայում ծնված բահրեյնցի մարզուհի, որը մասնագիտացած է 3000 մետր արգելավազքում: 2024 թվականի ամառային օլիմպիական խաղերում նա նվաճել է ոսկե մեդալ՝ սահմանելով օլիմպիական նոր ռեկորդ։ Մուտիլը ծննդով Ուկիայից է, Մակուենի շրջանից: Նա ոսկե մեդալ է նվաճել 2023 թվականի աթլետիկայի աշխարհի առաջնությունում՝ հաղթելով քենիացի Բեատրիս Չեպկոչին և զբաղեցրել է չորրորդ տեղը 2019 և 2022 թվականների աթլետիկայի աշխարհի առաջնություններում: Յավին նվաճել է 2018 թվականի Ասիական խաղերի ոսկե մեդալը։ Նա բրոնզե մեդալ է նվաճել 1500 մետր վազքում, ոսկի 5000 մետրում և ոսկի 3000 մ արգելազքում աթլետիկայի 2019 թվականի Ասիայի առաջնությունում:

Յավին 2018 թվականի աշխարհի մինչև 20 տարեկանների առաջնության իր մասնագիտացված մրցաձևում բրոնզե մեդալակիր էր։

## Կարերիա
Քենիայում ծնված Ուինֆրեդ Յավին տասնհինգ տարեկան հասակում փոխանցեց իր հավատարմությունը Բահրեյնին և իրավունք ստացավ մրցել իր որդեգրած ազգի համար 2016 թվականի օգոստոսին: Նա 17 տարեկանում մասնակցեց աթլետիկայի 2017 թվականի աշխարհի առաջնությանը և 8-րդ տեղը զբաղեցրեց աշտարակով վազքարշավի եզրափակիչում՝ անձնական լավագույն ժամանակում՝ 9:22.67:

## Վիճակագրություն
մինի|Յավին վազում է իր մասնագիտացված իրադարձությունը 2019 թվականի ISTAF Բեռլինի հանդիպմանը:
Ամբողջ տեղեկատվությունը World Athletics պրոֆիլից:

### Անձնական լավագույնները
* 1500 մետր – 4:05.54 (Նայրոբի 2022)
* 3000 մետր – 9:10,5 ժ (Էմբու 2016)
** 3000 մետր փակ տարածքում – 8:39.64 (Վալ-դե-Ռոյլ, 2020) Ասիայի ռեկորդ
* 2000 մետր արգելավազք – 5:56.83 (Berlin 2019)
** 2000 մետր արգելավազք փակ տարածքում – 5:45.09 (Լիևին 2021)
* 3000 մետր արգելավազք – 8:50.66 (Եվջին 2023)

### Միջազգային մրցույթներ

### Շրջանը հաղթում է
* Ադամանդի լիգա

:: 3000 մ վազքավազքի հաղթանակներ, փակագծերում նշված այլ իրադարձություններ
:* 2022. Փարիզի հանդիպում
:* 2023՝ Դոհայի ադամանդային լիգա (WL)

## Նշումներ

## Ծանոթագրություններ

## Արտաքին հղումներ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ապրող անձինք
Կատեգորիա:Քենիացիներ
Էլինոր Փաթերսոն

**Էլինոր Փաթերսոն** (, ), ավստրալացի բարձրացատկորդուհի։ 2022 թվականի աշխարհի չեմպիոն։ 2022 թվականի աշխարհի առաջնության արծաթե մեդալակիր։ 2014 թվականի Համագործակցության խաղերի հաղթող։ Մասնակցել է 2016 և 2020 թվականների ամառային օլիմպիական խաղերին։ Ավստրալիայի բազմակի չեմպիոնուհի։

## Կենսագրություն
Ծնվել է 1996 թվականի մայիսի 22-ին Լեոնգատո, Վիկտորիա, Ավստրալիա։ Բարձրացատկով սկսել է զբաղվել 8 տարեկանից։

Առաջնախաղը կայացել է միջազգային արենայում 2013 թվականին և հաղթել է Դոնեցկում կայացած պատանիների աշխարհի առաջնությունում։ 20104 թվականին հաղթել է Համագործակցության խաղերում՝ Գլազգոյում։ 2015 թվականին Պեկինում կայացած Թեթև աթլետիկայի աշխարհի առաջնությունում գրավել է 8-րդ տեղը։ 2016 թվականին առաջին անգամ մասնակցել է Օլիմպիադայի և անհաջող ելույթ է ունեցել՝ գրավելով 22-րդ տեղը՝ 1,89 մ արդյունքով։

2020 թվականին սահմանել է Ավստրալիայի և Օվկիանիայի ռեկորդ՝ 1,99 մ։ 2020 թվականին Յուջինում կայացած Աշխարհի առաջնությունում բարելավել է այդ արդյունքը՝ հաղթելով 2,2 մ արդյունքով։

2023 թվականի աշխարհի առաջնությունում, որը կայացել է Բուդապեշտում, Էլինորը դարձել է բարձրացատկ մարզաձևի բրոնզե մեդալակիր՝ 1,99 մ արդյունքով։

## Հիմնական արդյունքներ

## Ծանոթագրություններ

## Արտաքին հղումներ

* 
 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Թեթևատլետներ
Կատեգորիա:Օլիմպիական մարզիկներ
Կատեգորիա:Օլիմպիական մարզիկներ Ավստրալիայից
Միխայիլ Կոխան

**Միխայիլ Սերգեևիչ Կոխան** (, ), ուկրաինացի մարզիկ, մուրճ նետելու մասնագետ: 2024 թվականի ամառային Օլիմպիական խաղերի բրոնզե մեդալակիր, 2024 թվականի Եվրոպայի առաջնության բրոնզե մեդալակիր, Բուենոս Այրեսի պատանեկան Օլիմպիական խաղերի չեմպիոն, պատանիների աշխարհի չեմպիոն, պատանիների, պատանիների և երիտասարդների Եվրոպայի չեմպիոն, ազգային նշանակության առաջնությունների հաղթող և մրցանակակիր:

## Կենսագրություն
Միխայիլ Կոխանը ծնվել է 2001 թվականի հունվարի 22-ին։ Մրցումներին ներկայացրել է Դնեպրոպետրովսկի մարզը։

Առաջին անգամ իրեն միջազգային մակարդակով հայտարարեց 2017 թվականի մրցաշրջանում, երբ նա մտավ Ուկրաինայի ազգային հավաքական և ելույթ ունեցավ Նայրոբիում անցկացվող աշխարհի պատանեկան առաջնությունում 82,31 արդյունքով, այստեղ գերազանցեց մուրճի նետման բոլոր մրցակիցներին և նվաճեց ոսկե մեդալ: Այս մրցաշրջանում  նա նաև հաղթանակ է տարել Գյորի Եվրոպական պատանեկան ամառային օլիմպիական փառատոնում (78,28):

2018 թվականին 87,82 համաշխարհային ռեկորդով հաղթել է Գյորում կայացած Եվրոպայի պատանեկան առաջնությունում, Տամպերեում կայացած պատանիների աշխարհի առաջնությունում դարձել է արծաթե մեդալակիր (79,68), լավագույնն է եղել Բուենոս Այրեսի ամառային պատանեկան Օլիմպիական խաղերում (85,97 + 85,14)։

2019 թվականին նա հաղթել է Շամորինի նետման Եվրոպայի գավաթի երիտասարդական կատեգորիայում (76,68), 84,73 Եվրոպայի ռեկորդով առաջին տեղը գրավել է Բուրոսի Եվրոպայի պատանեկան առաջնությունում, առաջին անգամ հաղթել է Ուկրաինայի մեծահասակների առաջնությունում մուրճի նետման մեջ (73,94)։ Դոհայում մասնակցել է աշխարհի առաջնությանը, որտեղ եզրափակչում 77,39 մետր մուրճ է նետել և դարձել հինգերորդը:

2020 թվականին հաղթել է Ուկրաինայի առաջնությունում Լուցկում (75,39) և Բալկանների առաջնությունում Կլուժ-Նապոկայում (75,43)։ 

2021 թվականին երրորդ անգամ անընդմեջ դարձել Է Ուկրաինայի չեմպիոն (78,61), հաղթել Տալլինում կայացած Եվրոպայի երիտասարդական առաջնությունում (77,88), մինչդեռ Սեկեշֆեհերվարում Հունգարիայի Գրան Պրիում սահմանել է իր անձնական ռեկորդը՝ 80,78 մետր։ Ավարտելով օլիմպիական որակավորման նորմատիվը (77,50)՝ նա իրավունք ստացավ պաշտպանել երկրի պատիվը Տոկիոյի ամառային Օլիմպիական խաղերում. մուրճի նետման եզրափակչում նա ցույց տվեց 80,39 մետր արդյունք՝ մրցումների վերջնական արձանագրությունում տեղավորվելով չորրորդ շարքում: Միևնույն ժամանակ, լինելով 20 տարեկան, նա կոտրեց մի քանի պատմական ռեկորդներ, նա դարձավ Օլիմպիադայի եզրափակչի ամենաերիտասարդ մասնակիցը մուրճի նետման մեջ, Օլիմպիական խաղերի պատմության մեջ ամենաերիտասարդ աթլետը, ով մուրճը նետեց ավելի քան 80 մետր հեռավորության վրա, մուրճի ամենաերիտասարդ նետողը, որը գրավեց չորրորդ տեղը Օլիմպիական խաղերում։

2024 թվականի հունիսին Հռոմում կայացած Եվրոպայի առաջնությունում Միխայիլը 80,18 մետր արդյունքով դարձել է բրոնզե մեդալակիր։

2024 թվականի օգոստոսի 4-ին դարձել Է Փարիզի Օլիմպիական խաղերի բրոնզե մեդալակիր։

## Պարգևներ
* «Աշխատանքի և արիության համար» մեդալ (2023)։

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ուկրաինացի մարզիկներ
Արամ Վարդանյան

**Արամ Սիմոնի Վարդանյան** (), Ուզբեկստանը ներկայացնող հունահռոմեական ոճի հայ ըմբիշ։ Աշխարհի և Ասիայի առաջնությունների մրցանակակիր։ Նա խառը մենամարտերի հայտնի մարտիկ Էդուարդ Վարդանյանի հորեղբոր որդին է։

## Կենսագրություն
Արամ Վարդանյանը ծնվել է 1995 թվականին։ Մարզիկը Տաշքենդի Ուչտեպայի շրջանի Նայման մահալից է։

2016 թվականին Բանգկոկում կայացած Ասիայի առաջնությունում մինչև 66 կգ քաշային կարգում նա արժանացել է բրոնզե մեդալի։ Երկու տարի անց նա կրկնել է իր հաջողությունը՝ դառնալով երրորդը Բիշքեկում կայացած Ասիայի առաջնությունում, բայց այլ քաշային կարգում՝ մինչև 72 կգ։

2017 թվականին Աշխաբադում կայացած Ասիական մարտարվեստի խաղերում և փակ տարածքի մրցումներում մինչև 71 կգ քաշային կարգում նա նվաճել է բրոնզե մեդալ։

2019 թվականին Ղազախստանում կայացած մոլորակի նախաօլիմպիական առաջնությունում մինչև 72 կգ քաշային կարգում Արամը նվաճել է արծաթե մեդալ՝ եզրափակիչում զիջելով ռուսաստանցի ըմբիշ Աբույազիդ Մանցիգովին։

Սերբիայի մայրաքաղաք Բելգրադում կայացած 2022 թվականի ըմբշամարտի աշխարհի առաջնությունում նա սկսել է հանդես գալ 77 կգ քաշային կարգում։

2024 թվականի Ամառային օլիմպիական խաղերում 77 կգ քաշային կարգում բրոնզե մեդալի համար գոտեմարտում նա 5։ 6 հաշվով զիջել է Հայաստանը ներկայացնող ըմբիշ Մալխաս Ամոյանին։

## Ծանոթագրություններ

## Արտաքին հղումներ
* Արամ Վարդանյանի էջը *International Wrestling Database* կայքում

Կատեգորիա:Ուզբեկահայ ըմբշամարտիկներ
Ուտա Աբե

**Ուտա Աբե** (, ), ճապոնացի ձյուդոիստ, 2020 թվականի Օլիմպիական խաղերի չեմպիոն, աշխարհի քառակի չեմպիոն 2018, 2019, 2022 և 2023 թվականներին մինչև 52 կգ քաշային կարգում։

## Կենսագրություն
Ուտա Աբեն ձյուդոիստ, օլիմպիական խաղերի և աշխարհի քառակի չեմպիոն Հիֆումի Աբեի քույրն է։

Աբեն դարձել է ամենաերիտասարդ ձյուդոյիստը, ով հաղթել է IJF-ի (Ձյուդոյի միջազգային ֆեդերացիա) Գրան-փրին. նա 2016 թվականի փետրվարին Դյուսելդորֆի Գրան-փրիում զբաղեցրել է առաջին տեղը։

Նա մասնակցել է 2018 թվականին Բաքվում կայացած աշխարհի առաջնությանը և 18 տարեկանում նվաճել իր առաջին աշխարհի տիտղոսը։ Ուտան դարձել է պատմության մեջ երրորդ ամենաերիտասարդ ձյուդոիստը, ով երբևէ նվաճել է մոլորակի լավագույն ձյուդոիստի տիտղոսը: Սկզբում Աբեն հաղթել է լեհ ձյուդոիստուհի Կարոլինա Պենկովսկային, իսկ հետո շվեյցարացի Ֆաբյենն Քոխերին։ Այնուհետև նա հաղթել է բրազիլացի Ջեսիկա Պերեյրային, նախքան կիսաեզրափակիչում 40 վայրկյանից պակաս ժամանակում հաղթելով ֆրանսիացի Ամանդին Բյուշարին: Եզրափակչում Աբեն հանդիպել է հայրենակից և աշխարհի այն ժամանակվա չեմպիոն Աի Շիշիմեի հետ և նվաճել է ոսկե մեդալը։

2019 թվականի աշխարհի նախաօլիմպիական առաջնությունում, որը տեղի է ունեցել Տոկիոյում, նա նվաճել է ոսկե մեդալ՝ եզրափակիչում հաղթելով ռուս մարզուհի Նատալյա Կուզյուտինային։

2020 թվականի Օլիմպիական խաղերում նա ոսկե մեդալ է նվաճել մինչև 52 կգ քաշային կարգում՝ եզրափակիչ գոտեմարտում հաղթելով ֆրանսուհի Ամանդին Բուշարին։

2023 թվականի մայիսին, Կատարի մայրաքաղաքում, աշխարհի առաջնության ժամանակ ճապոնացի ձյուդոիստը մինչև 52 կգ քաշային կարգում դարձել է չեմպիոն, եզրափակչում հաղթելով ուզբեկ մարզիկ Դիյորա Կելդիյորովային:

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ձյուդոյի աշխարհի չեմպիոններ
Կատեգորիա:Ճապոնացի ձյուդոիստներ
Կատեգորիա:Օլիմպիական մեդալակիրներ
Մոհամմադհադի Սարավի

**Մոհամմադհադի Աբդուլլահ Սարավի** (, ), իրանցի ըմբշամարտիկ, Տոկիոյի 2020 թվականի Օլիմպիական խաղերի բրոնզե մեդալակիր, Փարիզի 2024 թվականի Օլիմպիական խաղերի չեմպիոն։ 2021 թվականի աշխարհի չեմպիոն, 2020 թվականի Ասիայի չեմպիոն, 2022 և 2023 թվականների աշխարհի առաջնությունների մեդալակիր։

## Կարիերա
2020 թվականի փետրվարին Նյու Դելիում դարձել է Ասիայի չեմպիոն՝ եզրափակչում հաղթելով Հարավային Կորեայի ներկայացուցիչ Լի Սե Յոլին։ 2020 թվականի դեկտեմբերին Բելգրադում աշխարհի գավաթի խաղարկությունում հաղթել է բուլղարացի Կիրիլ Միլովին և դարձել բրոնզե մեդալակիր։ 2021 թվականի օգոստոսի 3-ին, 3-րդ տեղի համար պայքարում հաղթելով ֆին Արվի Սավոլայնենին, դարձել է Տոկիոյի Օլիմպիական խաղերի բրոնզե մեդալակիր։

## Ձեռքբերումներ
* Ըմբշամարտի Ասիայի պատանեկան առաջնություն (2018 թվական) - ,
* Ըմբշամարտի Աշխարհի պատանեկան առաջնություն (2018 թվական) - ,
* Ըմբշամարտի ասիայի մինչև 23 տարեկանների առաջնություն (2019 թվական) - ,

* Ըմբշամարտի աշխարհի մինչև 23 տարեկանների առաջնություն (2019 թվական) - ,
* Ըմբշամարտի Ասիայի առաջնություն (2020 թվական) - ,
* Ըմբշամարտի աշխարհի անհատական գավաթ (2020 թվական) - ,
* Օլիմպիական Խաղեր (2020 թվական) - ,
* Օլիմպիական Խաղեր (2024 թվական) -  ։

## Ծանոթագրություններ

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իրանցի ըմբշամարտիկներ
Էլեանոր Հարվի

**Էլեանոր Հարվի** (, ), կանադացի սուսերամարտիկ, 2024 թվականի Ամառային օլիմպիական խաղերի բրոնզե մեդալակիր, Համաամերիկյան խաղերի չեմպիոն և մրցանակակիր, երեք Օլիմպիական խաղերի մասնակից (2016, 2020, 2024), Համաամերիկյան կրկնակի չեմպիոն և բազմակի մրցանակակիր։

## Կարիերա
Պատանեկան և երիտասարդական մակարդակներում ունեցած հաջողությունների շնորհիվ 2015 թվականի ամռանը ընդգրկվել է Համաամերիկյան խաղերի հավաքականի կազմում, որտեղ նվաճել է ոսկե մեդալ թիմային մրցությունում։

Հաջորդ տարի մասնակցել է Օլիմպիական խաղերին, որտեղ հաջող է հանդես եկել՝ դուրս գալով 1/4 եզրափակիչ, որտեղ պարտվել է Ինես Բուբակրիին, որն այդ մրցաշարում դարձել է բրոնզե մեդալակիր, իսկ Հարվին դարձել է պատմության մեջ առաջին կանադացի սուսերամարտիկը, որ հասավ այդպիսի հաջողության:

2019 թվականի ամռանը մասնակցել է Համաամերիկյան խաղերին, որոնցում նվաճել է երեք մեդալ՝ արծաթ (թիմային մարզասուսեր) և երկու բրոնզ (մարզասուսեր և թիմային սուսեր)։

2021 թվականի ամռանը մասնակցել է Օլիմպիական խաղերին, որտեղ մարզասուսերի մրցումներում անցել է 1/8 եզրափակիչ, որտեղ պարտվել է ամերիկացի Լի Կիֆերին, ով դարձել է օլիմպիական չեմպիոն։ Հաջորդ տարի սուսերամարտի աշխարհի առաջնությունում Հարվին հասել է 1/8 եզրափակիչ՝ ցույց տալով իր լավագույն արդյունքը աշխարհի առաջնություններում:

2024 թվականի Ամառային օլիմպիական խաղերում Հարվին նվաճել է Կանադայի առաջին օլիմպիական մեդալը սուսերամարտում՝ հաղթելով Ալիս Վոլպիին բրոնզե մեդալի համար անհատական մրցավեճում։ Նա նաև մասնակցել է կանանց թիմերի մրցումներին, որտեղ Կանադան զբաղեցրել է չորրորդ տեղը՝ բրոնզե մեդալների համար մրցավեճում պարտվելով Ճապոնիայի թիմին:

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Կանադացի սուսերամարտիկներ
Կատեգորիա:Կանադացի օլիմպիական մեդալակիրներ
Կատեգորիա:Օհայո նահանգի համալսարանի շրջանավարտներ
Բերենիսե Կեսադա

**Բերենիսե Քսույամի Կեսադա Հերերա** (, ), նիկարագուացի մոդել և ընդդիմադիր գործիչ, «Միսս Նիկարագուա 2017» գեղեցկության մրցույթի հաղթող, որի շնորհիվ մասնակցել է «Միսս Տիեզերք 2017» միջազգային մրցույթին։

## Կենսագրություն
Բերենիս Կեսադան ծնվել է 1993 թվականի սեպտեմբերի 28-ին Ռամա քաղաքում (Նիկարագուա)։ Կեսադան ավարտել է հյուրընկալության և զբոսաշրջության բաժինը և ունի բակալավրի կոչում:

2017 թվականի մարտին Կեսադան դարձել է «Միսս Նիկարագուա» գեղեցկության մրցույթի հաղթող։ Ազգային մրցույթում հաղթանակը Կեսադային թույլ է տվել մասնակցել «Միսս Տիեզերք 2017» միջազգային մրցույթին, որի արդյունքներով Քեսադան չի ընդգրկվել լավագույն 16-ում։

2021 թվականի օգոստոսի 2-ին նախընտրական քարոզարշավի ժամանակ Կեսադան առաջադրվել է ընդդիմադիր "Քաղաքացիները հանուն ազատության"  կուսակցության կողմից որպես երկրի փոխնախագահի թեկնածու։ Օսկար Սոբալվարոն առաջադրվել է որպես երկրի նախագահի թեկնածու։ 2021 թվականի օգոստոսի 3-ին Կեսադան ձերբակալվել է իր տանը և ենթարկվել տնային կալանքի։ Կեսադային արգելվել է առաջադրվել պետական պաշտոններում և մեղադրվել ահաբեկչության մեջ՝ երկրի ազատության պակասը քննադատելու համար:

## Ծանոթագրություններ

Կատեգորիա:Մոդելներ այբբենական կարգով
Ռալլի (ֆիլմ)

**«Ռալլի»** (), գեղարվեստական ֆիլմ, որը նկարահանել է ռեժիսոր Ալոիզ Բրենչը Ռիգայի կինոստուդիայում 1978 թվականին։

## Սյուժե
1944 թվականին՝ հիտլերյան զորքերի նահանջի ժամանակ,  Ռիգայի արվեստի թանգարանից գողացվել է 19-րդ դարի ֆրանսիացի նկարիչ Ժան Օգյուստ Դոմինիկ Էնգրի «Ռաֆայել և Ֆորնարինա» կտավը։  Պատերազմից հետո ձեռնարկված որոնումներն արդյունք չեն տվել, և նկարը համարվում է կորած։ 

Այդ նկարը իրենց մեքենայի դռան մեջ գտնում են այն ավտոմրցարշավորդները, ովքեր մասնակցել են ԽՍՀՄ—ԼԺՀ—ԳԴՀ միջազգային հանրահավաքին: Նրանք կռահել են, որ ինչ-որ հանցագործներ փորձում են այդ կերպ նկարը արտերկիր տեղափոխել, բայց չեն ասում թիմի ղեկավարությանը գտածոյի մասին՝ վախենալով, որ անձնակազմը կհեռացվի մրցավազքից հետաքննության ընթացքում:

Մարզիկների գործողություններին հետևում է ոստիկանությունը, որը կասկածում է նրանց առևանգման գործում ներգրավվածության մեջ, և մաքսանենգները, ովքեր սպասում են կտավը վերցնելու հարմար առիթի: Ավտոմրցարշավորդների ինքնագլխությունը գրեթե հանգեցնում է նրանց մահվան. միջնորդը, որը շահագրգռված է արագ գումար ստանալու մեջ, կազմակերպել է վթար՝ փոխելով գրառումը նավիգացիայի նոթատետրում։ 

Ոստիկանությունը լեհ և գերմանացի գործընկերների օգնությամբ ձերբակալում է հանցագործներին։ Նրանց թվում է գլխավոր կազմակերպիչը՝ անտիկվարային խանութի տնօրենը, որը մեծ վարպետի գտնված կտավի փոխարեն լավ կրկնօրինակ է ներկայացրել։

## Դերերում
* Վիտաուտաս Տոմկուս - Յանիս Լիեպա, նավիգացիայի պատասխանատու (հնչյունավորել է Յուրի Պուզյովը)
* Ռոլանդս Զագորսկիս - Գունար Գրաուդ, վարորդ (հնչյունավորել է Ալեքսեյ Սաֆոնովը)
* Վալենտինա Տիտովա - Քրիստինա Գլուշկովա, թարգմանիչ
* Ալեքսանդր Վոկաչ - թիմի ադմինիստրատոր, անեկդոտներ «փչացնելու» սիրահար
* Պոլ Բուտկևիչ - անգլիացի մրցարշավորդ
* Ուլդիս Դումպիս - Բերատ, խնայողական խանութի տնօրեն (հնչյունավորել է Յուրի Սարանցևը)
* Էդուարդ Իզոտով - ռուս մրցարշավորդների խմբի ղեկավար
* Վիկտոր Լորենց - նկարի գնորդ
* Ալեքսանդր Բելյավսկի - խոսափողով մարդ, միջնորդ (հնչյունավորել է Վալենտին Սմիրնիտսկին)
* Վիկտոր Պլյուտ - գնդապետ Օսիս
* Յուրիս Կամինսկիս - Հերբերտ Ռայնհարտ, ԳԴՀ քննիչ (հնչյունավորել է Արտյոմ Կարապետյանը)
* Լելդե Վիկմանե - Դորա, թանգարանի աշխատակից
* Ինտս Բուրանս - ոստիկանության փորձագետ (հնչյունավորել է Վլադիմիր Սմիրնովը)
* Վիտոլդ Սպրուկտ - մրցարշավորդ
* Անդրիս Կալնայս - մրցարշավորդ
* Ստանիսլավ Արմանդ - մրցարշավորդ

## Նկարահանող խումբ
* Սցենարի հեղինակ՝ Անդրիս Կոլբերգս
* Բեմադրող ռեժիսոր՝ Ալոիզ Բրենչ
* Բեմադրող օպերատոր՝ Միքս Զվիրբուլիս
* Կոմպոզիտոր՝ Իվարս Վիգներ

## Քննադատություն
Կինոքննադատ Վսեվոլոդ Ռևիչը քննադատել է ֆիլմը։  Նա չի հասկացել, թե «ինչ էին ուզում ցույց տալ հեղինակները»։  Նրա կարծիքով՝ «բարդ ներքին պայքարի համար ֆիլմում տեղ չի մնում, մենք անընդհատ թռչում ենք արտաճանապարհով»։

## Ծանոթագրություններ

## Գրականություն
* 

Կատեգորիա:1978 ֆիլմեր
Կատեգորիա:Խորհրդային արկածային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:Ռուսերեն ֆիլմեր
Աննա Հենդերսոն

**Աննա Լուիզա Հենդերսոն** (, ), բրիտանացի պրոֆեսիոնալ հեծանվորդուհի, որը հանդես է գալիս UCI Visma-Lease a Bike կանանց մայրցամաքային թիմում: 2024 թվականի Ամառային օլիմպիական խաղերում անհատական ժամանակային մրցավազքում նվաճել է արծաթե մեդալ։

## Կենսագրություն
Հենդերսոնը ծնվել է Հեմել Հեմփսթեդում (Հարթֆորդշիր կոմսությունում) 1998 թվականին, մեծացել է Էլսբորոյում՝ Բուքինգհեմշիրում։  Ավարտել է Էյլսբերիի միջնակարգ դպրոցը։  Մանկուց երազել է օլիմպիական մեդալ նվաճել ձմեռային Օլիմպիական խաղերում։  Այն բանից հետո, երբ մտածում էր, որ չի կարողացել հաջողության հասնել դահուկավազքի միջազգային մրցումներում, սկսել է հետաքրքրվել հեծանվավազքով: Նա այդ որոշումը կայացրել է այն ժամանակ, երբ տասնհինգ տարեկան հասակում կոտրել է ոտքը, և հեծանվավազքը նրան նշանակվել է որպես վերականգնման միջոց: Արդյունքում հեծանվասպորտը դարձել է նրա հիմնական զբաղմունքը։ 

2018 թվականին մասնակցել է խճուղային հեծանվավազքի աշխարհի առաջնության խմբային մրցավազքին։  2018 թվականին Հենդերսոնը հաղթել է բրիտանական օղակաձև ազգային առաջնությունում, իսկ 2019 թվականին դարձել Է Մեծ Բրիտանիայի չեմպիոն մինչև 23 տարեկանների անհատական մրցավազքում։

2023 թվականի սեպտեմբերին հանդես է եկել Նիդեռլանդներում խճուղային հեծանվավազքի Եվրոպայի առաջնությունում։  Այնտեղ դարձել է երկրորդը անհատական մրցավազքում՝ զիջելով միայն շվեյցարուհի Մարլեն Ռոյսերին, և ութերորդը խմբային մրցավազքում։ 

Հենդերսոնը որակավորվել է 2024 թվականի Օլիմպիական խաղերում՝ առանձին մեկնարկով անհատական մրցավազքում, և բրիտանական մամուլը նրան անվանել է պոտենցիալ մեդալակիր: Նրանք վկայակոչում էին նրա բրիտանական տիտղոսները և նախորդ տարի Եվրոպայի առաջնությունում արծաթ նվաճելու հաջողությունը և Գլազգոյում անցկացված աշխարհի առաջնությունում զբաղեցրած չորրորդ տեղը։  2024 թվականի Ամառային օլիմպիական խաղերում Հենդերսոնն առանձին մեկնարկով անհատական մրցավազքում նվաճել է արծաթե մեդալ՝ զիջելով ավստրալուհի Գրեյս Բրաունին Փարիզի շատ թաց ճանապարհներին։

## Ծանոթագրություններ

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բրիտանացի հեծանվորդներ
Կատեգորիա:Հեծանվորդներ այբբենական կարգով
Չանգելլու

**Չանգելլու**, *Չանգըլլու, Չանգիլու*, լեռ Ադրբեջանի Նախիջևանի Ինքնավար Հանրապետության Բաբեկի շրջանում, Արաքս գետի ձախ կողմում, Արաքսի ջրամբարի արևելյան ափին, Աստապատ գյուղի մոտ։։ Նախիջևան գետի գետաբերանում, Ներամ գյուղից 4 կմ հյուսիս-արևմուտք։ Այն էրոզիոն-դենուդացիոն ծագման գմբեթաձև բարձրություն է, որը ձևավորվել է միջին միոցենի մակարդակին պատկանող նստվածքային ապարներից։

## Ծանոթագրություններ

Կատեգորիա:Նախիջևանի լեռներ
Կատեգորիա:Բաբեկի շրջան
Ռեգան Սմիթ

**Ռեգան Սմիթ** (, ), ամերիկացի լողորդուհի, որը մասնագիտանում է թիկնալողում և բաթերֆլայ ոճի լողում: Օլիմպիական խաղերի կրկնակի չեմպիոն և 6-ակի մեդալակիր, աշխարհի եռակի չեմպիոն, աշխարհի գործող ռեկորդակիր 100 և 200 մետր մեջքի վրա և 4×100 մետր համակցված էստաֆետում:

## Կարիերա
Պատանեկան տարիքում տպավորիչ արդյունքների է հասել. Բուդապեշտում կայացած աշխարհի առաջին առաջնությունում 15-ամյա ամերիկուհին դուրս է եկել եզրափակիչ, որտեղ զբաղեցրել է յոթերորդ տեղը։  Մեկ ամիս անց դարձել է Ինդիանապոլիսում կայացած աշխարհի տնային առաջնության կրկնակի հաղթող՝ հաղթելով 100 մ մեջքի վրա՝ պատանիների համաշխարհային ռեկորդով (59,11) և 200 մ մրցատարածություններում։

Հաջորդ մրցաշրջանում նվաճել է առաջին մրցանակը մեծահասակների մրցումներում. Խաղաղ օվկիանոսի երկրների առաջնությունում 200 մ մրցատարածությունում գրավել է երրորդ տեղը։ 

2019 թվականի Կվանջուում անցկացված աշխարհի առաջնությունում դարձել է մրցույթի գլխավոր աստղերից մեկը. հունիսի 26-ին Ռեգանը նախ գերազանցել է իր պատանեկան աշխարհի ռեկորդը նախնական լողում 200 մ մեջքի վրա (2.06,01), իսկ կիսաեզրափակչում նա սահմանել է նոր համաշխարհային ռեկորդ՝ գերազանցելով իր տիտղոսակիր հայրենակցի՝ Միսսի Ֆրանկլինի ռեկորդային ժամանակը 0,71 վայրկյանով (2.03,35): Եզրափակչում Սմիթը կրկին գերազանց արդյունք է ցույց տվել (2.03, 69) և կարիերայում առաջին անգամ նվաճել աշխարհի չեմպիոնի տիտղոսը։ Առաջնության եզրափակիչ օրը Ռեգանը մասնակցել է 4×100 մ համակցված էստաֆետին և նվաճել երկրորդ ոսկե մեդալը, ինչպես նաև սահմանել է աշխարհի երկու ռեկորդ. 17-ամյա Սմիթը դարձել է առաջին կինը, ում հաջողվել է 58 վայրկյանից քիչ ժամանակում լողալ 100 մ մեջքի վրա (57,57), իսկ ԱՄՆ-ի հավաքականը բարելավել է համաշխարհային նվաճումը 1,15 վայրկյանով (3,50,40)։

## Համաշխարհային ռեկորդներ
### Երկար մրցատարածություն (50 մ)

## Ծանոթագրություններ

 
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Իդիշի որոնումներում

**«Իդիշի որոնումներում»** (), վավերագրական ֆիլմ, որը ստեղծել են հայտնի ռուս գիտնական և բանաստեղծ Ալեքսանդր Գորոդնիցկին, բելառուս ռեժիսոր Յուրի Խաշչևատսկին, գերմանացի լրագրող Նատալյա Կասպերովիչը և գերմանացի կինոօպերատոր Սեմյոն Ֆրիդլյանդը։

## Սյուժե
Իդիշի (Եվրոպական հրեական սփյուռքի լեզու) և այն օգտագործողների ճակատագրին նվիրված ֆիլմի սյուժեն կառուցված է ինչպես Գորոդնիցկիի անձնական հիշողությունների և ընտանեկան փաստաթղթերի, այնպես էլ Բելառուսում, ԱՄՆ-ում և Իսրայելում մարդկանց հետ բազմաթիվ հանդիպումների հիման վրա:

75-ամյա Ալեքսանդր Գորոդնիցկին մեկնում է իր նախնիների հայրենիք՝ Մոգիլյով, որտեղ ապրում էին նրա ծնողները, և որտեղ 1941 թվականի աշնանը նացիստները ոչնչացրել են նրա բոլոր հարազատներին, որոնք մնացել էին օկուպացված տարածքում: Նա այցելում է նաև Բելառուսի այլ քաղաքներ և գյուղեր, որտեղ հանդիպում է մարդկանց և փնտրում այն, ինչ մնացել է իդիշում հրեական մշակույթից: Այս որոնումները շարունակելու համար նա թռչում է Իսրայել և ԱՄՆ։ 

Ֆիլմում օգտագործվել են կինոխրոնիկայի կադրեր, այդ թվում՝ հատվածներ հրեական բնակավայրի մասին վավերագրական ֆիլմից, որոնք նկարահանվել են Վլադիմիր Մայակովսկու և Լիլիա Բրիկի կողմից։  Հեղինակային կատարմամբ հնչում են Ալեքսանդր Գորոդնիցկու բանաստեղծություններն ու երգերը, որոնք հատուկ գրվել են այս ֆիլմի համար, այդ թվում հատվածներ «Իդիշի որոնումներում» նոր պոեմից։  Ֆիլմում Շկլովսկու գետտոյի բանտարկյալների գնդակահարության վայրում հիշատակի աղոթքը երգում է կանտոր Անատոլի Նալիվաևը:

## Վարձույթ և մրցանակներ
Ֆիլմի առաջին ցուցադրությունը տեղի է ունեցել 2008 թվականի օգոստոսի 6-ին Բոստոնի West Newton Cinema Theatre-ում (ԱՄՆ)։  Հանդիսատեսի մեծ հոսքի պատճառով ստիպված են եղել կազմակերպել լրացուցիչ գիշերային սեանս։  Ֆիլմի նկատմամբ մեծ հետաքրքրություն է նկատվել նաև Մելբուռնում (Ավստրալիա)։ 

2009 թվականին Նյու Յորքի միջազգային անկախ կինո-տեսափառատոնում ճանաչվել է «Լավագույն միջազգային ֆիլմ» «Մշակույթ» անվանակարգում։

## Ծանոթագրություններ

## Արտաքին հղումներ
* 	
* Фильм Хащеватского «В поисках идиша» получил награду в Нью-Йорке 
* Вус махт академик…
* Демонстрационный видео-фрагмент фильма
* Александр Городницкий — проза, стихи и фотографии из фильма
* У пошуках ідыша 
* Russian Poet’s Search for Yiddish is Subject of Documentary Film To Be Discussed at the Library of Congress on Feb. 16

Կատեգորիա:2008 ֆիլմեր
Կատեգորիա:Գերմանական վավերագրական ֆիլմեր
Կատեգորիա:Հոլոքոստը Բելառուսում
Կատեգորիա:Ռուսական վավերագրական ֆիլմեր
Կատեգորիա:Ռուսական ֆիլմեր
Ալեքսանդրա Միրոսլավ

**Ալեքսանդրա Միրոսլավ** (, ), լեհ մարզուհի, որը հանդես է գալիս սպորտային ժայռամագլցման մեջ՝ արագության մագլցման մրցումներում: Օլիմպիական չեմպիոն, աշխարհի կրկնակի չեմպիոն և Եվրոպայի կրկնակի չեմպիոն:

## Վաղ տարիներ
Միրոսլավը ծնվել է 1994 թվականի փետրվարի 2-ին Լյուբլինում։ Նա սկսել է ժայռամագլցմամբ զբաղվել յոթ տարեկանից, իսկ նախկինում զբաղվել է լողով։ Ժայռամագլցման անցնելու նրա որոշման վրա ազդել է Ալեքսանդրայի ավագ քույրը՝ Մալգոժատան։ Նա սկսեց ցուցադրել Ալեքսանդրային Լյուբլինի Skarpa ակումբում: 2014 թվականից ներկայացնում է KW Kotłownia Lublin-ը։

## Կարիերա
Մասնակցել է 2017 թվականի համաշխարհային խաղերին Վրոցլավում, որտեղ դարձել է 5-րդը արագության մագլցման ժամանակ։

Ալեքսանդրա Ռուձինսկայան իսպանական Խիխոնում նվաճեց աշխարհի առաջնության բրոնզե մեդալ։ Նա դարձավ լեռնագնացության աշխարհի չեմպիոն 2018 թվականի սեպտեմբերին Ինսբրուքում։

Միրոսլավը պաշտպանեց իր աշխարհի չեմպիոնի տիտղոսը՝ մեկ տարի անց նվաճելով երկրորդ ոսկե մեդալը 2019 թվականի ճապոնական Հաթիոձիում կայացած ժայռամագլցման աշխարհի առաջնությունում։ Նույն առաջնության ընթացքում Ալեքսանդրա Միրոսլավը դուրս եկավ բազմամարտի եզրափակիչ՝ թույլ տալով նրան մասնակցել 2020 թվականի Օլիմպիական խաղերին։

Նա շահեց արագության ժայռամագլցման Աշխարհի գավաթի երկու փուլ՝ Շամոնիում՝ 2018 թվականի հուլիսին և Ուջյանում՝ 2019 թվականի մայիսին։ Նախկինում նա երկրորդն էր Շամոնիում՝ 2016 թվականի հուլիսին, իսկ երրորդը՝ Ուջյանում՝ 2016 թվականի հոկտեմբերին։

Օլիմպիական որակավորման ժամանակ հաղթել է արագության մագլցման մրցումներում՝ սահմանելով 6,97 վրկ օլիմպիական ռեկորդ։ Բոուլդերինգում չի հասել ոչ մի գոտի՝ զբաղեցնելով վերջին տեղը, ինչպես նաև դարձել է 19-րդը դժվարության մագլցման ժամանակ, բայց կարողացել է եզրափակիչ դուրս գալ յոթերորդ տեղից։ Եզրափակչում լեհուհին արագության մագլցման համաշխարհային ռեկորդ է սահմանել (վերջինը պատկանում էր Յուլիա Կապլինային և սահմանվել է 2020 թվականի նոյեմբերին)՝ կարգապահությունում զբաղեցնելով առաջին տեղը, սակայն բոուլդերինգում և դժվարության մագլցման ժամանակ դարձել է վերջինը։ Նրա միավորների աշխատանքը համընկավ ճապոնացի Ակիյո Նոգուտիի արդյունքի հետ, բայց ըստ կանոնների, այն մարզիկը, ով երեք տեսակներից երկուսում ավելի բարձր էր, դառնում է ավելի բարձր: Այսպիսով, Նոգուտին դարձել է բրոնզե մեդալակիր, իսկ Միրոսլավը զբաղեցրել է չորրորդ տեղը։

## Անձնական կյանք
Ավելի վաղ նա հանդես էր գալիս իր օրիորդական ազգանունով, ինչպես Ալեքսանդրա Ռուձինսկայան։ Նա ամուսնացել է իր մարզիչ Մատեուշ Միրոսլավի հետ։

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Լեհ օլիմպիական չեմպիոններ
Կատեգորիա:Լեհեր